6. rõhutab  puudujääke kodanike otseses teavitamises ja on seisukohal, et ELi esindustel liikmesriikides peavad olema volitused koheselt vastata meedias avaldatud negatiivsetele ja eksitavatele teadetele vastavate faktide väljatoomisega, ühtlasi peaksid nad tegema täiendavaid jõupingutusi teabe andmiseks Euroopa õigusaktide, projektide ja programmide kohta, edendades seega ka asjatundlikku arutelu Euroopa küsimustes; toetab ka nüüdisaegse tehnoloogia kasutamist kõige ulatuslikumal ja loovamal kujul, sh rollimängu  videomängudes, mida noored saavad omavahel võisteldes Euroopa tasemel mängida (nt osana ELi võistlustest koolidele), ning muude interaktiivsete meetodite pakkumist vahendina, mis aitaks lastel teadmisi omandada ja teavet saada selle kohta, kuidas majandus ja EL toimivad;